Gildistaka reglugerðar Evrópuþingsins og ráðsins ( EB ) nr. 713 / 2009 . Eftirfarandi reglugerð Evrópuþingsins og ráðsins ( EB ) , sem vísað er til í 47. lið í IV. viðauka við samninginn um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 93 / 2017 , frá 5. maí 2017 , um breytingu á IV. viðauka ( Orka ) við EES-samninginn , skal öðlast gildi hér á landi með þeim breytingum og viðbótum sem leiðir af IV. viðauka samningsins , bókun 1 um altæka aðlögun og öðrum ákvæðum hans : Reglugerð Evrópuþingsins og ráðsins ( EB ) nr. 713 / 2009 , frá 13. júlí 2009 , um að koma á fót Samstarfsstofnun eftirlitsaðila á orkumarkaði . Reglugerðin skal gilda með þeirri aðlögun sem fram kemur í ákvörðun sameiginlegu EES-nefndarinnar nr. 93 / 2017 og þeim fyrirvara sem fram kemur í 3. gr . Tilvísun . Ákvörðun sameiginlegu EES-nefndarinnar nr. 93 / 2017 frá 5. maí 2017 er birt í EES-viðbæti við Stjórnartíðindi ESB nr. 11 frá 7. febrúar 2019 , bls. 53 , og reglugerð Evrópuþingsins og ráðsins ( EB ) nr. 713 / 2009 er birt í EES-viðbæti við Stjórnartíðindi ESB nr. 31 frá 18. maí 2017 , bls. 555 . Reglugerð Evrópuþingsins og ráðsins ( EB ) nr. 713 / 2009 er birt sem fylgiskjal með reglugerð þessari . Þar sem íslenska raforkukerfið er ekki tengt raforkukerfi annars lands , með grunnvirkjum yfir landamæri , koma ákvæði reglugerðar Evrópuþingsins og ráðsins ( EB ) nr. 713 / 2009 sem varða raforkutengingar milli landa ekki til framkvæmda á Íslandi á meðan slíkri tengingu hefur ekki verið komið á . Grunnvirki sem gera mögulegt að flytja raforku milli Íslands og orkumarkaðar ESB verða ekki reist nema að undangengnu samþykki Alþingis og endurskoðun á stjórnskipulegum lagagrundvelli reglugerðarinnar . Lagastoð og gildistaka . Reglugerð þessi er sett með stoð í 45. gr. raforkulaga nr. 65 / 2003 , með síðari breytingum . Reglugerð þessi öðlast þegar gildi . Atvinnuvega - og nýsköpunarráðuneytinu , 16. desember 2019 . Þórdís Kolbrún Reykfjörð Gylfadóttir ferðamála - , iðnaðar - og nýsköpunarráðherra .